Activa Jove presenta una nova edició amb una programació molt variada
02 febrer 2023

## Activa Jove presenta una nova edició amb una programació molt variada02 febrer 2023Última actualització: 02 febrer 2023

![](../gestion/img/cd9801d1433f66c7375b63c32c5e197af5cb79726393306da7acdef81f0cdb5d.jpg)  
  

La regidora de Joventut, **Lydia Morant**, acompanyada de la tècnica del departament, **Andrea Badal**, ha presentat aquest matí en roda de premsa el programa '**Activa Jove**' que es durà a terme des del 4 de febrer fins al 4 de març. D'aquesta manera, el departament de Joventut de l'Ajuntament de Gandia continuarà apostant, amb la col·laboració del Consell, per l'oci alternatiu i saludable.  
  
Totes les activitats es faran, com sempre, als Espais Joves de Gandia i el Grau i a l'Alqueria Laborde. Jocs, tallers, cal·listènia, tir amb arc, ping-pong o futbolí són algunes de les moltes activitats programades per a aquesta nova edició que, any rere any, suma molts participants. «_Aquest dissabte comencem les activitats amb un taller mediambiental així com activitats com un altre de fotografia, jocs de taula, tir amb arc i un taller de xapes_», ha expressat la regidora.  
  
Els horaris de les activitats van des de les 10:00 fins a les 21:00 hores. D'aquesta manera, es pretén no deixar fora a ningú i que tots els joves d'entre 12 i 30 anys puguen participar amb els seus amics en l'horari que millor els convinga. «_M'agradaria recalcar l'augment d'usuaris respecte a la primera edició. En l'última hi van participar 700 joves i això demostra que han posat en valor un programa com aquest_», ha assenyalat Badal.  
  
Les activitats seran lliures i no cal inscripció prèvia per a poder participar.

[Documentos adjuntos](../gestion/documentos/daec56ccd1cbf792ca82674237c9c4e283c15df18ca62dcc1e47a07466a80535.jpg)

[Twittear](https://twitter.com/share)